## Érdekmérlegelési teszt

## A Martfűi Városi Sportegyesület kamerás megfigyelő rendszer megőrzési idejére

Érintettek: A Martfűi Városi Sportegyesület (továbbiakban Egyesület) látogatói, vendégei, partnerei, munkavállalói

|  |  |  |
| --- | --- | --- |
| 1. | **a kamera alkalmazásának jogalapja** | Szvtv. 30. §. , 31. § (1) bek. |
| 2. | **az adatkezelő jogos érdekének beazonosítása, leírása** | Az Egyesület, az Egyesületben tartózkodók vagyonának védelme, a jogsértések megelőzése, észlelése, az elkövető tettenérése, valamint a jogsértések bizonyítása, az esetlegesen előforduló balesetek körülményeinek vizsgálata céljából alkalmazza a megfigyelő rendszert. Ennek a célnak a megvalósulása érdekében tárolja az adatkezelő 3 napig a felvételeket. |
| 3. | **az érintett érdekeinek, jogainak, szabadságának beazonosítása, leírásszerű megnevezése** | a felvételen 3 napig visszamenőleg látható lehet az érintett képmása |
| 4. | **mérlegelés elvégzése: miért szükséges az adott adatkezelés:** | Az Egyesület működési rendje, az Egyesületben folyó tevékenység alapján szükséges a 2. pontban leírt érdek megvalósulásához a 3 napig történő adatkezelés. Csak ebben az esetben biztosítható, hogy egy korábbi esemény körülményei tisztázhatók legyenek. |
| 5. | **mérlegelés elvégzése: miért arányos az adott adatkezelés:** | * az adott adatkezelés azért arányos, mert az érintett jogai csak a cél (élet, testi épség védelme, vagyonvédelem) elérésével arányosan kerülnek korlátozásra * az érintett személyes adatai 14 napig tárolódnak * a kamerás megfigyelés nem okoz olyan hátrányt, amely nyilvánvalóan nem áll arányban az elektronikus megfigyelés törvényes céljával * mindezen túl az eredményesség biztosítása mellett a kamera felvétellel érintettre a lehető legkisebb korlátozással jár * a kamerás megfigyelés nem jár az emberi méltóság megsértésével, az Egyesület rejtett kamerát nem üzemeltet, valamint nem végez megfigyelést olyan helyiségekben, ahol ez az emberi méltóságot sértheti * az Egyesület kizárólag a használatában lévő területeket (bejáratokat, kerékpártárolót, udvart) figyeli meg |
| 6. | **hogyan valósul meg a célhoz kötöttség elve** | az Egyesület a kamerás megfigyelést csak a 2. pontban meghatározott céllal és ideig alkalmazza. A felvételek gyűjtése is ezen meghatározott célból történik és az Egyesület nem kezeli ezekkel a célokkal össze nem egyeztethető módon és ideig. |
| 7. | **hogyan valósul meg az adattakarékosság** | az Egyesület kamerás megfigyelésével együtt járó adatkezelése a cél szempontjából megfelelő, releváns, csak a szükségesre – élet, testi épség és vagyonvédelem korlátozódik. A személyes adatok tárolása korlátozott ideig – az Egyesület működési rendjéhez és tevékenységéhez igazodva 5 napig történik. |
| 8. | **hogyan valósul meg a korlátozott tárolhatóság elve** | a Szvtv. 31. § (2) bek. alapján a rögzített képfelvételt felhasználás hiányában legfeljebb a rögzítéstől számított öt nap elteltével a rendszer felülírással törli. |
| 9. | **hogyan valósul meg az integritás elve** | az Egyesület székhelyén elhelyezett elektronikus megfigyelőrendszer által felvett képek védett, zárható helyiségeiben kerülnek rögzítésre |
| 10. | **miért számíthat az érintett az adatkezelésre** | Az érintett azért számíthat az adatkezelésre, mert az Egyesület területén a 2. pontban megfogalmazott célok elérése érdekében elektronikus megfigyelő rendszer üzemel, mely rögzít is és a felvételeket 5 napig megőrzi. |
| 11. | **milyen biztonsági intézkedések kerülnek alkalmazásra** | a GDPR 24. cikk (1) bekezdése alapján az Egyesület az alábbi szervezési és technikai intézkedéseket hatja végre annak érdekében, hogy adatkezelése a GDPR-rel összhangban történjen:   * A felvételeket csak az arra jogosultak tekinthetik meg. * Fizikai vagy műszaki incidens esetén a személyes adatokhoz való hozzáférést és adatok rendelkezésre állását kellő időben vissza lehet állítani. * a szervezési és technikai intézkedések hatékonyságának rendszeres tesztelését, felmérését * A GDPR 32. cikke alapján: az Egyesület a tudomány és technológia állása, a megvalósítás költségei, az adatkezelés jellege, hatóköre, körülményei és célja, az Ön jogaira jelentett kockázatok figyelembevételével az alábbi intézkedéseket teszi meg, amelynek három célja van: bizalmasság, sérthetetlenség és rendelkezésre állás. * fizikai kontroll: az Egyesület a létesítményébe való bejutás, adatrögzítő rendszerhez történő hozzáférés, hő, por, nedvesség, mechanikai sérülések, lopás, rongálás, esetleges áramszünet elleni védelem * adminisztratív kontroll: az Egyesület belső szabályzatokat, eljárásendeket, iránymutatásokat, tájékoztatókat készít * logikai kontroll: az Egyesület ügyel az információbiztonságra, amelyet kockázatarányos módon kezel |
| 12. | **céltól eltérő adatkezelés** | az Egyesület a személyes adatokon a gyűjtésük céljától eltérő célból további adatkezelést nem végez |
| 13. | **hogyan valósul meg az érintetti jogok biztosítása** | az érintetti jogok biztosítását jelen dokumentum 5. pontja tartalmazza |
| 14. | **az érintett megfelelő tájékoztatásának, az érdekmérlegelés dokumentálásának megvalósulása** | Az Egyesület a bejárathoz, a kamerák által megfigyelt területre figyelem felhívó táblákat helyez el. A honlapján és a székhelyén megtalálható tájékoztató útján teszi megismerhetővé adatkezelésének az érintett számára releváns szabályait |

**Érdekmérlegelési teszt eredménye:** A fenti szempontrendszer alapján megállapítható, hogy az Egyesület F Nagy Géza Teniszcentrumában a kamerás megfigyelő rendszer által rögzített felvétel 3 napos megőrzési ideje erősebb és nagyobb mértékű jogi érdek – élet és testi épség védelme, vagyonbiztonság – fűződik, mint az érintetti jogok kamerás megfigyeléssel és a felvételek 3 napig történő tárolásával járó esetleges csorbulásának, korlátozásának mértéke, figyelemmel arra, hogy a bejáratok, kerékpártároló nagy nyilvánosság (bárki) számára nyitva álló területek, panaszos ügyek intézését szolgálni hivatott helyiségekben (ahol még pénzmozgás is történik), fennáll a veszélye egy esetleges szabálysértés (vagy akár bűncselekmény) elkövetésének.